
Szakály Község Önkormányzata

ELŐTERJESZTÉS

Szakály Község Önkormányzata
2020. május ___-i ülésére.

Tárgy: Szakály Község Önkormányzata 2019. évi költségvetésének zárszámadása.
Tisztelt Képviselőtestület! 

Az Önkormányzat 2019. gazdálkodásáról a mellékelt zárszámadás-tervezetet állítottuk össze, amely 12 mellékletet tartalmaz.
Kérjük a Képviselő-testületet annak megtárgyalására és elfogadására.
A  költségvetés 2019. évi alakulásáról a következőkben adok számot:

Szakály Község Önkormányzata a törvényben előírt kötelező feladatait 2019. évben ellátta vagy a feladat ellátását szerződés alapján elvégeztette. Az Önkormányzat óvodával rendelkezik, az óvodai nevelésről A Szakályi Százszorszép Óvoda gondoskodik, míg az iskolások a Klebersberg Intézményfenntartó Központ által működtetett Würtz Ádám Általános Iskola Szakályi Tagiskolájába járnak. Az idősgondozás, családsegítés, házi segítségnyújtás és a szociális étkeztetés feladatainak ellátása a DÁM Önkormányzati Társulás irányítása alatt történik. A védőnői, illetve a fogorvosi szolgálatot az Önkormányzat látja el. Községünkben jól működik a falugondnoki szolgálat, mely a lakosság érdekeit szolgálja. Művelődési házat, könyvtárat teleházat helyben működtetünk. A hivatali feladatokat 2019-ben a Szakályi Közös Önkormányzati Hivatal látta el. Igazgatási ügyintézői feladatainkat Szakályon dolgozó előadó látja el.

Bevételek

Intézményi működési bevételek, működési célú támogatás értékű bevételek, az Önkormányzat költségvetési támogatása, működési célú pénzeszköz átvétel államháztartáson belülről, -kívülről, közhatalmi bevételek, illetve felhalmozási bevételek alkotják, a 2.sz. melléklet sorrendjében.
Intézményi működési bevételek.

A bevétel az eredetileg tervezetthez és a módosított tervezethez képest magasabb százalékban teljesült, a teljesítés 205,6 % lett, 4.408 eFt lett.
A tulajdonosi bevételek 626 eFt, amely víziközmű használati díj. 

A szolgáltatásokból 577 eFt folyt be, ami terembérleti díj - Műv. Ház, lakásbérleti díj, illetve a postahivatal bérleti díja.

Továbbszámlázott szolgáltatás 909 eFt, vagyonkezelési szerződés szerinti közüzemi díj továbbszámlázása.
Az egyéb bevétel 1.769 eFt, amelyből sírhely, urnahely megváltás 65 eFt, munkaidőn kívüli házasságkötési díj 71 eFt, túlfizetés visszautalása (rendezési terv) 300 eFt, a volt polgármester befizetései 381 eFt, különféle visszatérülések (áram, gáz, víz, biztosítás) 884 eFt, Szüreti bál belépő bevétele 68 eFt.
Közhatalmi bevételek:
Eredeti előirányzat: 62.390 e Ft, módosított előirányzat: 63.137 e Ft, teljesítés: 78.210 e Ft,  123.9 %  volt. A többletet az iparűzési adóból a tervezetthez képest magasabb összeg okozta.

Az egyes adónemekre vonatkozóan a 2.sz. melléklet ad tájékoztatást. 

Önkormányzat költségvetési támogatása:

Eredeti előirányzat: 73.627 e Ft, módosított előirányzat: 79.229 e Ft, teljesítés: 79.229 e Ft, 100,0 %-ban teljesült.  Itt kerültek bevételre az állami támogatások.
A Központosított előirányzatok 737 eFt, itt szerepel a REKI támogatás.
Működési célú támogatás értékű bevételek:

A bevétel a tervezethez képest közel azonos százalékban teljesült, a teljesítés 118,3 % lett.

Működési célú pénzeszköz átvétel közp.ktgv. szervtől 1.196 eFt, ebből terület alapú támogatás 1.111 eFt, Bursa visszautalás 10 eFt, MÁK támogatás 75 eFt érkezett.

Működési célú pénzeszköz átvétel önkormányzattól, társulástól 6.419 eFt érkezett, 3.919 eFt Mucsiból, 1.986 eFt Dúzstól, 494 eFt Hőgyésztől védőnői szolgálatra 494 eFt, a Szakályi Roma Önkormányzattól gyermeknapra 20 eFt támogatás jött.

A munkaügyi központ támogatása 23.787 eFt.
Nemzeti Egészségbiztosítási Alap támogatás 10.687 eFt, ebből fogorvosra 6.982 eFt, védőnői szolgálatra 3.705 eFt érkezett.
Felhalmozási célú bevételek:
A 0253/2.hrsz. ingatlan vételára 758 eFt érkezett be.
Bevételek mindösszesen:

Eredeti előirányzat: 189.620 eFt, módosított előirányzat: 294.091 eFt, teljesítés: 302.729 eFt,    102,9 %-ban teljesült.

Kiadások

Személyi juttatások: 

A tervezethez képest alacsonyabb százalékban teljesült, a teljesítés 90,5 % lett.

Munkaadókat terhelő járulékok:

A tervezethez képest alacsonyabb százalékban teljesült, a teljesítés 99,2 % lett.

Dologi kiadások:
A tervezethez képest alacsonyabb százalékban teljesült, a teljesítés 92,5 % lett.

A fenti 3 kiadásfajtát részletesen feladatonként a 4. sz melléklet tartalmazza.

Működési célú támogatás értékű kiadások, pénzeszköz átadások:

A teljesítés összesítve 96,8 %-os mértékű az előirányzathoz képest. 
Ellátottak juttatásai:

Eredeti előirányzat: 3.606 e Ft, módosított előirányzat: 464 e Ft, teljesítés: 431 e Ft, ami 92,9 % -os értéket mutat.
Az egyes jogcímeken teljesített kiadásokat a 3.sz. melléklet tartalmazza.
Felhalmozási, felújítási célú kiadások:
Eredeti előirányzat: 5.513 e Ft, módosított előirányzat: 6.657 e Ft, teljesítés: 1.463 e Ft, 22,0 %  volt. A teljesített kiadásokat a 6.sz. melléklet tartalmazza.

Kiadási főösszeg:

Eredeti előirányzat: 189.620 eFt, módosított előirányzat: 294.091 eFt, teljesítés: 266.517 eFt,    90,6 %-ban teljesült.

Kérem a Tisztelt Képviselő-testületet, hogy az Önkormányzat 2019. évi költségvetése zárszámadásáról szóló, az előterjesztés mellékletét képező rendeletet elfogadni szíveskedjen.
Szakály, 2020. május 27.

